শেখ রবিউল আলম

শেখ রবিউল আলম একজন বাংলাদেশী রাজনীতিবিদ। তিনি ত্রয়োদশ জাতীয় সংসদ নির্বাচনে ঢাকা-১০ আসন থেকে সংসদ সদস্য নির্বাচিত হন। তারেক রহমানের মন্ত্রিসভায় তাকে তিনটি মন্ত্রণালয়ের দায়িত্ব দেওয়া হয়।

রাজনৈতিক জীবন 
আলম রিয়েল এস্টেট কোম্পানি প্লিজেন্ট প্রপার্টিজ লিমিটেডের ব্যবস্থাপনা পরিচালক। আলম ২০১৮ সালের বাংলাদেশের সাধারণ নির্বাচনে ঢাকা-১০ আসনের বিএনপি মনোনীত প্রার্থী ছিলেন, কিন্তু আওয়ামী লীগ প্রার্থী শেখ ফজলে নূর তাপসের কাছে পরাজিত হন। 

আলম বাংলাদেশ জাতীয়তাবাদী দলের (বিএনপি) নির্বাহী কমিটির সদস্য হন। 

২০২৪ সালের ১৫ অক্টোবর, একটি হত্যা মামলায় জড়িত থাকার অভিযোগে বিএনপি আলমকে বহিষ্কার করে। এর আগে প্রাথমিক তদন্তে পুলিশ ঢাকার রামপুরা মহানগর প্রজেক্ট এলাকায় দীপ্ত টিভির ব্রডকাস্ট ইঞ্জিনিয়ার তানজিল জাহান ইসলাম তামিমকে হত্যার ঘটনায় আলমের সংশ্লিষ্টতা খুঁজে পায়। এরপর তাকে গ্রেপ্তারের জন্য অভিযান চালানো হলেও আলম আত্মগোপনে চলে যান। 

এক বছর পলাতক থাকার পর, আলমকে সময় টিভি, আরটিভি এবং একাত্তর টিভির একাধিক টেলিভিশন টকশোতে দেখা যায়। 

২০২৫ সালের ৪ ডিসেম্বর, বিএনপি ২০২৬ সালের ১২ ফেব্রুয়ারি অনুষ্ঠিতব্য ২০২৬ সালের বাংলাদেশের সাধারণ নির্বাচনের জন্য আলমকে ঢাকা-১০ আসনের প্রার্থী হিসেবে মনোনীত করে। তিনি ৮০,৪৩৬ ভোট পেয়ে নির্বাচনে জয়ী হন, যেখানে তার নিকটতম প্রতিদ্বন্দ্বী বাংলাদেশ জামায়াতে ইসলামীর প্রার্থী মো. জসিম উদ্দিন পান ৭৭,১৩৬ ভোট।

তারেক রহমানের মন্ত্রিসভায় তাকে সড়ক পরিবহন ও সেতু মন্ত্রণালয়, রেলপথ মন্ত্রণালয় এবং নৌ-পরিবহন মন্ত্রণালয়ের দায়িত্ব দেওয়া হয়।

 অভিযোগ 
শেখ রবিউল আলমের বিরুদ্ধে দীপ্ত টিভির সম্প্রচার কর্মকর্তা তানজিল জাহান তামিমকে পিটিয়ে হত্যার অভিযোগ রয়েছে ও এই সম্পর্কিত মামলায় তাকে আসামি করা হয়। 

২০২৬ সালের ১৯ ফেব্রুয়ারি তিনি এক সংবাদ সম্মেলনে বলেন,

তার এই বক্তব্যের সমালোচনা করেছে ট্রান্সপারেন্সি ইন্টারন্যাশনাল বাংলাদেশ।

 তথ্যসূত্র  

 বহিঃসংযোগ 

বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:তারেক রহমানের মন্ত্রিসভার সদস্য
বিষয়শ্রেণী:ঢাকার রাজনীতিবিদ
বিষয়শ্রেণী:বাংলাদেশের সড়ক পরিবহন ও সেতুমন্ত্রী
বিষয়শ্রেণী:বাংলাদেশের নৌপরিবহনমন্ত্রী
বিষয়শ্রেণী:বাংলাদেশের রেলমন্ত্রী